En o 12 de marzo de 1938 Austria ye anexionata por Alemanya y esto produce una crisi en  Checoslovaquia. Henlein presiona cada vegata més a lo gobierno de Praga y bi ha tensión en os Sudetes. Pa evitar una posible guerra que podeba estendillar-se a més países, o primer ministro britanico Neville Chamberlain negocia con Hitler, y con una tensión internacional puyando, o 30 de setiembre se plega a un alcuerde en Munich entre Hitler, Mussolini, Chamberlain y Daladier, que ye o principio d'a fin d'a zaguera democracia parlamentaria d'Europa Central, y indreitament fació que a Segunda Republica Espanyola perdese un zaguer apoyo y que deixase de tener razons pa resistir en a Batalla de l'Ebro.